สวัสดีค่ะ มีพสพ.ล่าสุดวันที่4ธ.ค. สวมถุงยางอนามัยทุกครั้ง แต่ประจำเดือนไม่มาตั้งแต่วันที่28พ.ย.ที่ผ่านมา มีอาการปวดหน่วงท้องน้อยตลอดและอารมณ์แปรปรวน ตรวจครรภ์ล่าสุดเมื่อวานและเมื่อเช้านี้ ขึ้น1ขีด ไม่มีขีดจาง วันนี้ตอนบ่ายมีเลือดออก เป็นมูกสีจางๆ ปวดหน่วงท้องน้อยและมีอาการเจ็บแปล๊บที่หน้าอกร้าวไปถึงหลัง ใส่ผ้าอนามัยแล้วไม่มีไหลซึมออกมา แต่ใช้กระดาษทิชชู่ซับมีมูกเลือดสีจางๆติดออกมาค่ะแบบนี้เป็นเลือดล้างหน้า,ตั้งครรภ์ไหมคะ ควรตรวจครรภ์อีกรอบประมาณกี่วันคะปล เป็นคนประจำเดือนมาไม่ค่อยปกติค่ะ มาช้า เร็วแล้วแต่เดือนตอนแรกคิดว่ามาช้าเพราะก่อนหน้านี้เครียดหนัก(เป็นโรคซึมเศร้า ทานยาประจำ) แต่มีอาการนี้มา ตอนนี้กังวลมากค่ะ
สวัสดีค่ะ อาการมีมูกสีเลือดออกจางๆ ปวดท้องน้อย เจ็บแปล๊บหน้าอกนั้น อาจจะเป็นเลือดออกที่เกี่ยวหรือไม่เกี่ยวกับการตั้งครรภ์ก็ได้การมีเลือดออกผิดปกติทางช่องคลอดอาจจะเกิดจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูกซึ่งควรยืนยันการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากให้ผลลบหรือแม้แต่ผลบวก แต่มีเลือดออกผิดปกติทางช่องคลอดอย่างต่อเนื่อง ควรไปพบแพทย์เพื่อยืนยันผลการตรวจโดยไม่ต้องรอเวลาการตรวจครรภ์ด้วยตนเองซ้ำ แต่จริงๆแล้วถ้ามีเพศสัมพันธ์ใส่ถุงยางอนามัยตลอด โอกาสตั้งครรภ์ก็มีได้น้อยมากๆ น้อยกว่า 1-2%